PRODA

Ballett
2025-12-05 09:00 - 10:30, 2025-12-08 09:00 - 10:30, 2025-12-12 09:00 - 10:30 (Europe/Oslo) | PRODA Oslo, Marstrandgata 8, Oslo, Norge
med Matias Rønningen
Klassebeskrivelse:
Ballettklassene starter med enkle dynamiske øvelser ved barren, før man går over til mer sammensatte og danseriske sekvenser i senter.
Ballett (i mine øyne) handler om en vekselvirkning mellom å oppdage delene og helheten i bevegelsene, og kan derfor være et verktøy for å bevege seg fritt og direkte i rommet. Et sentralt aspekt er også å utforske leken som kan oppstå når man virkelig omfavner rammene som musikken, teknikken og øvelsene gir. Når jeg er på klasse selv, prøver jeg alltid å forholde meg til øvelsene som en form for strukturert improvisasjon, hvor man hele tiden leter etter pusterom og spontanitet. Dette prøver jeg å legge til rette for i klassene mine.

Foto: Rune Hammerstad

Musikaldans
2025-12-05 10:30 - 12:00, 2025-12-12 10:30 - 12:00
med Jan Nicolai Wesnes
Beskrivelse av klassen:
Klassen vil være todelt. Første del av klassen vil dreie seg om å jobbe med grunnleggende teknikk. Vi gjør en god oppvarming, plié, føtter, piruetter og går over gulvet. Øvelsene er ikke overkompliserte så man får jobbet godt og grundig med teknikken.
I andre del av klassen jobber vi med koreografi og stilforståelse. Det vil være en ny kombinasjon hver gang så vi får jobbet med mange ulike sjangere. Noen av koreografiene kan gjøres i høye hæler så man kan godt ha med seg det på klasse.
PRODAs klasser under sjangeren musikaldans er støttet av Musikkteaterforum i CREO.
Denne støtten gjør det mulig med et mer utvidet tilbudet enn hva som ellers hadde vært mulig.

Workshop i partnerarbeid
2025-12-09 10:00 - 12:00, 2025-12-11 10:00 - 12:00
Workshop i partnerarbeid med Amy Pender og Martijn Joling
Beskrivelse av workshopen:
I løpet av timene vil vi jobbe oss gjennom ulike øvelser der deling av vekt, det å stole på hverandre og timing står i sentrum.Vi begynner fra enkle øvelser for å bli kjent med hverandres fysiske strukturer og ser på hvordan vi kan gi og motta vekt.Videre vil vi jobbe med ulike måter å bevege oss på sammen i rommet, for så å gå til mer komplekse akrobatiske løft og manipulasjoner.

Martijn og Amy møtte hverandre under sin utdanning ved Kunsthøyskolen i Amsterdam. De har jobbet sammen i mange prosjekter og i ulike konstellasjoner. Som dansere har de blant annet jobbet sammen for Bodytalk (DE), David Zambrano (BE/VE), Monica Munoz dance (IE/ES), Liat Waysbort (NL/IL), Blenard Azizaj (DE/AL).
I 2017 lagde de sin første duett og siden da har de samarbeidet aktivt med egne prosjekter i tillegg til å jobbe for andre.
De har undervist partnerarbeid ved ulike skoler og for profesjonelle dansere rundt om i landet og i sentral-Europa.

Les mer om Martijn her.
Les mer om Amy her.
Foto: Mikael Örtenheimer

Ballett
2025-12-10 10:30 - 12:00
med Sissel Maria Aarseth
Beskrivelse av klasse:
I sine klasser er Sissel opptatt av å ha en god og tilpasset oppbygning og utvikling, med utgangspunkt i klassisk teknikk og metodikk.
Hun fokuserer blant annet på romopplevelse/bruk av rom og retninger, plassering, artikulasjon, dynamikk, koordinasjon, balanse og musikalitet.
Sissel ønsker å gi inspirerende klasser som inkluderer alle og gir trygghet/rom for individualitet og personlig tilpasning og tolkning. Det er et mål for Sissel at den enkelte danser kan oppleve mestring og utvikling i hennes klasser – uavhengig av nivå, metodikk og bakgrunn.

Foto: Jörg Wiesner

Juletabata & Juleavslutning
2025-12-12 12:00 - 12:30
Juleavslutning – Juletabata
PRODA OSLO og Drømmefakultetet inviterer til «Allsang-tabata» – julespesial!
I Allsang-tabata kombineres allsang og intensiv styrketrening i (u)skjønn forening. I kjent tabata-stil, kjører vi 8 ulike styrkeøvelser, i fire runder, akkompagnert av julesanger der man oppfordres til å synge med den stemmen man har. Allsangene består av kjente og kjære julesanger, hvor teksten projiseres i karaokeformat på veggen, slik at man kan følge tekst parallelt med styrkeøvelsen. I tillegg til julesanger synger vi «Slutte og byne» med Valkyrien Allstars, så den kan man øve på om man vil forberede seg. Her smelter sangglede og styrketeknikk sammen til en deilig før-julekaramell!
Dato: 12.desember 2025
Tid: 12.00 – 12.30 (etterfulgt av gløgg og pepperkaker frem til 13.00)
Sted: Rom for Dans – Store studi0
Maja Roel og Venke Sortland har gjennom Drømmefakultetet som paraply hatt en fast tabata-praksis over tid, hvor de har møttes jevnlig for styrkefellesskap inne og ute. Tabata-allsang konseptet har vokst ut av denne praksisen, og det er første gang Allsang-tabata arrangeres som en åpen praksis. Kom i julestemning i kropp og sinn med tabata-allsang julespesial!
Velkommen til en heftig, svett og morsom juleavslutning her på PRODA 🎄🧡
